Gioachino Colombo
Gioachino Colombo (1903 m. sausio 9 d.–1988 m. balandžio 24 d.) buvo Italijos automobilių variklių dizaineris. 1937 m. italas pagamino Alfa Romeo 158 modeliui variklį ir tokiu būdu patraukė Ferrari vadovo Enzo Ferrari dėmesį. Po II pasaulinio karo Ferrari paprašė suprojektuoti variklį jų pirmajam modeliui Ferrari 125 S. 1950 m. Colombo sugrįžo į Alfa Romeo gretas. Tuo metu jis tapo sėkmingų komandos metų Formulėje 1 (pergales pelnė Nino Farina ir Juan Manuel Fangio) liudininku. 1953 m. Colombo pradėjo dirbti Maserati gamykloje, po dvejų metų – Bugatti, o nuo 1957 iki 1970 m. dirbo MV Agusta motociklų gamykloje. 1988 m. balandžio 24 d. italas mirė Milane.